ಸನಾ ಮಿರ

ಸನಾ ಮಿರ್ (ಜನನ ೫ ಜನವರಿ ೧೯೮೬) ಒರಿ ಪಾಕಿಸ್ತಾನದ ಕ್ರಿಕೆಟ್ ವ್ಯಾಖ್ಯಾನಕಾರೆ ಬೊಕ್ಕ ಮಾಜಿ ಕ್ರಿಕೆಟ್ ಆಟಗಾರ್ತಿ, ಒಡಿಐ ಬೊಕ್ಕ ಟಿ೨೦ ಡ್ ಪಾಕಿಸ್ತಾನ ಪೊಂಜುವುಲೆನ ಕ್ರಿಕೆಟ್ ತಂಡದ ನಾಯಕೆರಾದ್ ಸೇವೆ ಸಲ್ಲಿಸಯೆರ್.

## ಅಂತರರಾಷ್ಟ್ರೀಯ ವೃತ್ತಿಜೀವನ
ಆರ್ 226 ಅಂತರಾಷ್ಟ್ರೀಯ ಪಂದ್ಯೊಲೆಡ್ ಗೊಬ್ಬೊಂದಿತ್ತೆರ್., ಅದರಲ್ಲಿ ಅವರು ತಂಡವನ್ನು ಮುನ್ನಡೆಸಿದ 137 ಪಂದ್ಯಗಳು ಸೇರಿವೆ. WODIಗಳಲ್ಲಿ ಆರ್ 100 ವಿಕೆಟ್ ದೆತೊನುನ ಸುರುತ ಪಾಕಿಸ್ತಾನಿ ಬೌಲರ್.

## ದೇಶೀಯ ಕ್ರಿಕೆಟ್ ವೃತ್ತಿಜೀವನ
ಆರ್ ಕರಾಚಿ ಪೊಂಜುವುಲೆನ ಕ್ರಿಕೆಟ್ ತಂಡೊಗು ಬೊಕ್ಕ ಜರೈ ತಾರಾಕಿಯಾಟಿ ಬ್ಯಾಂಕ್ ಲಿಮಿಟೆಡ್ ಪೊಂಜುವುಲೆನ ಕ್ರಿಕೆಟ್ ತಂಡ/ಜರಾಯಿ ತಾರಾಕಿಯಾಟಿ ಬ್ಯಾಂಕ್ ಲಿಮಿಟೆಡ್ ಗ್ ದೇಶೀಯ ಕ್ರಿಕೆಟ್ ಆಡೊಂದಿತ್ತೆರ್. ಆರ್ ಅಂತರಾಷ್ಟ್ರೀಯ ಕ್ರಿಕೆಟ್ ಕೌನ್ಸಿಲ್ ದ ಐಸಿಸಿ ಕ್ರಿಕೆಟ್ ಹಾಲ್ ಆಫ್ ಫೇಮ್ ದ ಭಾಗವಾದ್ ಉಲ್ಲೆರ್.
## ಮುಖ್ಯ ಸಾಧನೆಲು
ಅಕ್ಟೋಬರ್ ೨೦೧೮ಡ್, ಐಸಿಸಿ ಒಡಿಐ ಬೌಲರ್ಸ್ ರ್ಯಾಂಕಿಂಗ್ ಡ್ ನಂಬರ್ ೧ ಸ್ಥಾನೊಡು ಉಪ್ಪುನ ಸುರುತ ಪಾಕಿಸ್ತಾನಿ ಪೊಂಜುವು ಕ್ರಿಕೆಟಿಗೆ ಆಯೆರ್. ೨೦೧೦ ಬೊಕ್ಕ ೨೦೧೪ಡ್ ಏಷ್ಯನ್ ಗೇಮ್ಸ್ ಡ್ ಪಾಕಿಸ್ತಾನೊಗು ಸತತವಾದ್ ರಡ್ಡ್ ಪೊಂಜುವುಲೆನ ಕ್ರಿಕೆಟ್ಡ್ ಚಿನ್ನದ ಪದಕೊಲೆನ್ ಗೆಂದಿಯೆರ್. 

## ವಿಶ್ವಕಪ್ ಬೊಕ್ಕ ಬೇತೆ ಪಂದ್ಯಾವಳಿಲು
೨೦೦೮ ಪೊಂಜುವುಲೆನ ಕ್ರಿಕೆಟ್ ವಿಶ್ವಕಪ್ ಕ್ವಾಲಿಫೈಯರ್ ಡ್ *ಪ್ಲೇಯರ್ ಆಫ್ ದ ಟೂರ್ನಮೆಂಟ್* ಪಂಡ್ದ್ ಘೋಷಣೆ ಆಯೆರ್ ಬೊಕ್ಕ ಇತ್ತೆ ಐಸಿಸಿ ಪೊಂಜುವುಲೆನ ಆಟಗಾರೆ ಶ್ರೇಣಿಡ್ ಪೊಂಜುವುಲೆನ ಒಡಿಐ ಬೌಲರ್ ಲೆಡ್ ನಂಬರ್ ೧ ಸ್ಥಾನೊಡು ಉಲ್ಲೆರ್. ಅರೆನ ವೃತ್ತಿಜೀವನದ ಕಡೆತ ಒಂಜಿ ವರ್ಷೊಡ್ದಿಂಚಿ ಅರೆಗ್ ಟಾಪ್ 20 ಐಸಿಸಿ ರ್ಯಾಂಕಿಂಗ್ ಡ್ ಉಲ್ಲೆರ್. ಅಲೆನ ನಾಯಕತ್ವದ ಪೊರ್ತುಡು, 8 ಪಾಕಿಸ್ತಾನದ ಆಟಗಾರೆರ್ ಐಸಿಸಿ 20 ಶ್ರೇಯಾಂಕೊಲೆನ್ ತಲುಪುವೆರ್.

ಫೆಬ್ರವರಿ ೨೦೧೭ಡ್, ೨೦೧೭ ಪೊಂಜುವುಲೆನ ಕ್ರಿಕೆಟ್ ವಿಶ್ವಕಪ್ ಕ್ವಾಲಿಫೈಯರ್ ಡ್, WODI ಡ್ ೧೦೦ ವಿಕೆಟ್ ದೆತೊನುನ ಸುರುತ ಪಾಕಿಸ್ತಾನಿ ಪೊಂಜುವು ಆಯೆರ್. ಜುಲೈ ೨೦೧೭ಡ್, ಮಿರ್ ೧೦೦ ಒಡಿಐಡ್ ಪಾಕಿಸ್ತಾನೊನು ಪ್ರತಿನಿಧಿಸವುನ ಸುರುತ ಪೊಂಜುವು ಆಟಗಾರ್ತಿ ಆಯೆರ್. ಸೆಪ್ಟೆಂಬರ್ ೨೦೧೭ಡ್, ಮಿರ್ ಆ ಸ್ಥಾನೊಡ್ದ್ ಕೆಳಗ್ ಬತ್ತಿನ ಬುಕ್ಕೊ, ಬಿಸ್ಮಾ ಮರೂಫ್ ನ್ ಪಾಕಿಸ್ತಾನದ ಪೊಂಜುವುಲೆನ ಒಡಿಐ ತಂಡೊದ ನಾಯಕೆರಾದ್ (ಕ್ರಿಕೆಟ್) ಮಲ್ತೆರ್. ಫೆಬ್ರವರಿ ೨೦೧೯ಡ್, ಪಾಕಿಸ್ತಾನೊಗು ೧೦೦ ಮಹಿಳಾ ಟ್ವೆಂಟಿ೨೦ ಅಂತರಾಷ್ಟ್ರೀಯ ಸ್ಪರ್ಧೆಲೆನ್ ಆಡೊಂದಿತ್ತಿನ ಸುರುತ ಪೊಣ್ಣು ಆಯೆರ್. ನವೆಂಬರ್ ೨೦೧೯ಡ್, ಆರ್ ಅಂತರರಾಷ್ಟ್ರೀಯ ಕ್ರಿಕೆಟ್ ಡ್ದ್ ವಿರಾಮ ದೆತೊನುವೆ ಪಂದ್ ಘೋಷಣೆ ಮಲ್ತೆರ್. ೨೫ ಏಪ್ರಿಲ್ ೨೦೨೦ ಗ್, ಅರೆನ್ ಅಂತರರಾಷ್ಟ್ರೀಯ ಕ್ರಿಕೆಟ್ ಡ್ದ್ ನಿವೃತ್ತಿ ಪಂಡ್ದ್ ಘೋಷಣೆ ಮಲ್ತೆರ್. ಮೇ ೨೦೨೨ಡ್, ಮಿರ್ ೨೦೨೨ ಫೇರ್ಬ್ರೇಕ್ ಇನ್ವಿಟೇಶನಲ್ ಟಿ೨೦ಡ್ ಸೌತ್ ಕೋಸ್ಟ್ ಸ್ಯಾಫೈರ್ಸ್ ತಂಡೊದ ನಾಯಕತ್ವೊಗು ತಾತ್ಕಾಲಿಕವಾದ್ ನಿವೃತ್ತಿಡ್ದ್ ಪಿದಯಿ ಬತ್ತೆರ್.

## ಸುರುತ ಜೀವನ
ಸಾನಾ ರಾವಲ್ಪಿಂಡಿದ ಅಬೊಟಾಬಾದ್ ಡ್ ಒಂಜಿ ಮಿಲಿಟರಿ ಕುಟುಂಬೊಡು ಪುಟ್ಟುವೆರ್. ಆರ್ ಕಾಶ್ಮೀರಿ ಮೂಲದಕುಲು, ಬೊಕ್ಕ ಆರ್ ತನ್ನ ಕಾಶ್ಮೀರಿ ಉಪನಾಮ "ಮೀರ್" ನ್ ದೀವೊಂದುಲ್ಲೆರ್. ಅಲೆನ ಅಪ್ಪೆ ಮಿರ್ ಮೊತಾಜಿದ್ ಪಾಕಿಸ್ತಾನ ಸೈನ್ಯೊಡು ಕರ್ನಲ್ ಆದಿತ್ತೆರ್, ಬೊಕ್ಕ ಅಲೆನ ಅಪ್ಪೆನ ಸೇವೆದ ಪೊರ್ತುಡು ಅಕುಲು ಬೇತೆ ಕ್ಯಾಂಟನ್ಮೆಂಟ್ ಡ್ (ಪಾಕಿಸ್ತಾನ) ಜೀವನ ಮಲ್ತೊಂದಿತ್ತೆರ್. ಆರ್ ರಾವಲ್ಪಿಂಡಿಡ್ದ್ ಸುರುತ ಶಿಕ್ಷಣ ಪಡೆಯೆರ್ ಬೊಕ್ಕ ಗುಜರಾನ್ವಾಲಾ ಕ್ಯಾಂಟನ್ಮೆಂಟ್ ಡ್ ಉಪ್ಪುನಗ ಸ್ವಲ್ಪ ಸಮಯೊಗು ಅಧ್ಯಯನ ಮಲ್ತೆರ್. ಆರ್ HITEC ವಿಶ್ವವಿದ್ಯಾಲಯದ ಹೆವಿ ಇಂಡಸ್ಟ್ರೀಸ್ ಟಾಕ್ಸಿಲಾ ಎಜುಕೇಶನ್ ಸಿಟಿ ಟಾಕ್ಸಿಲಾ ಕ್ಯಾಂಟನ್ಮೆಂಟ್ ಡ್ದ್ ಮ್ಯಾಟ್ರಿಕ್ಯುಲೇಟ್ ಮಲ್ತೆರ್. ನನೊಂಜಿ ಸರ್ತಿ, ಆರ್ನ ಕುಟುಂಬ ಕಚಿರಾ ಗ್ ಪೋಯೆರ್, ಬೊಕ್ಕ ಅಲ್ಪ ಆರ್ ಇಂಟರ್ಮೀಡಿಯೇಟ್  ಡಿಗ್ರಿ ಮಲ್ತೆರ್.

ಮಧ್ಯಂತರ ಪದವಿನ್ ಮುಗಿತ್ ಬೊಕ್ಕ, ಆರ್ ನ್ಯಾಷನಲ್ ಯೂನಿವರ್ಸಿಟಿ ಆಫ್ ಸೈನ್ಸ್ ಅಂಡ್ ಟೆಕ್ನಾಲಜಿ (ಪಾಕಿಸ್ತಾನ) (ಎನ್ ಯುಎಸ್ ಟಿ) ಗ್ ಸೇರಾಯೆರ್, ಆಂಡ ಕ್ರಿಕೆಟ್ ಡ್ ಗಮನ ಕೊರ್ಪಿನೆಡ್ದಾವರ ಎಂಜಿನಿಯರಿಂಗ್ ಪದವಿನ್ ಮುಗಿಪಾಯೆರೆ ಸಾಧ್ಯ ಆಯಿಜಿ.

## ದೇಶೀಯ ವೃತ್ತಿ
೨೦೧೧ಡ್ ಸತತ ನಾಲ್ನೇ ಸರ್ತಿ ರಾಷ್ಟ್ರೀಯ ಚಾಂಪಿಯನ್ ಶಿಪ್ ಗೆಂದಿನ ಸನಾ ಮಿರ್ ಪಾಕಿಸ್ತಾನದ ದೇಶೀಯ ಮಟ್ಟೊಡು ಅತ್ಯಂತ ಯಶಸ್ವಿ ನಾಯಿ ಆಯೆರ್.

೨೦೧೨ಡ್, ZTBL ತಂಡ ಸುರುತ ಬಿಬಿ ಪಂದ್ಯಾವಳಿನ್ ಬೊಕ್ಕ ಅರೆನ ನಾಯಕತ್ವೊಡು ೭ನೇ ರಾಷ್ಟ್ರೀಯ ಚಾಂಪಿಯನ್ ಶಿಪ್ ನ್ ಗೆಂದಿನವು, ಸತತವಾದ್ ಐನ್ ಸರ್ತಿ ಗೆಂದಿನವು.

೨೦೧೩ಡ್, ZTBL ತಂಡ ರಡ್ಡನೆ ಬಿಬಿ ಪಂದ್ಯಾವಳಿನ್ ಬೊಕ್ಕ ಅರೆನ ನಾಯಕತ್ವೊಡು ೮ನೇ ರಾಷ್ಟ್ರೀಯ ಚಾಂಪಿಯನ್ ಶಿಪ್ ನ್ ಗೆಂದಿಯೆರ್. ಉಂದು ಸತತ ಆರನೇ ಸರ್ತಿ.

## ಅಂತರರಾಷ್ಟ್ರೀಯ ವೃತ್ತಿಜೀವನ
### ನಾಯಕತ್ವ
ಮೇ ೪, ೨೦೦೯ ಡ್, ಮಿರ್ ಗ್ ೨೦೦೯ ಐಸಿಸಿ ಪೊಂಜುವುಲೆನ ವಿಶ್ವ ಇಪ್ಪಂಟಿ೨೦ ಗ್ ಪಾಕಿಸ್ತಾನದ ಪೊಂಜುವುಲೆನ ಕ್ರಿಕೆಟ್ ದ ನಾಯಕತ್ವ ಕೊರ್ತೆರ್. ದಕ್ಷಿಣ ಆಫ್ರಿಕಾಡ್ ನಡತಿನ ೨೦೧೦ ಐಸಿಸಿ ಪೊಂಜುವುಲೆನ ಕ್ರಿಕೆಟ್ ಸವಾಲುಗು ಮಿರ್ ನಾಯಕತ್ವೊನು ಮುಂದುವರಿಸಯೆರ್.

೨೦೧೦ ಏಷ್ಯನ್ ಗೇಮ್ಸ್ ಡ್ ಪೊಂಜುವುಲೆನ ಕ್ರಿಕೆಟ್ ಸ್ಪರ್ಧೆಡ್, ಮಿರ್ ಫೈನಲ್ ಡ್ ಬಾಂಗ್ಲಾದೇಶ ಪೊಂಜುವುಲೆನ ರಾಷ್ಟ್ರೀಯ ಕ್ರಿಕೆಟ್ ತಂಡೊದ ವಿರುದ್ಧ ಚಿನ್ನದ ಪದಕ ಗೆಂದಿನ ತಂಡೊನು ಮುನ್ನಡೆ ಮಲ್ತೆರ್.

ಪಾಕಿಸ್ತಾನ 2011ಡ್ ಶ್ರೀಲಂಕಾಡ್ ಆಡೊಂದಿತ್ತಿನಗ ಟಿ20 ಬೊಕ್ಕ ಒಡಿಐ ಸ್ವರೂಪೊಡು ಸುರುತ ಟೂರ್ನಿ ಗೆಂದಿನವು. ಕ್ವಾಡ್ರಾಂಗುಲರ್ ಕಪ್ ಡ್ ಶ್ರೀಲಂಕಾ, ಪಾಕಿಸ್ತಾನ, ಐರ್ಲೆಂಡ್ ಬೊಕ್ಕ ನೆದರ್ಲ್ಯಾಂಡ್ಸ್ ನಕುಲು ಪಾಲ್ ಪಡೆಯೆರ್. ನೆದರ್ಲ್ಯಾಂಡ್ಸ್ ವಿರುದ್ಧದ ಟಿ20 ಕ್ವಾಡ್ರಾಂಗುಲರ್-ಕಪ್ ಫೈನಲ್ ಡ್ ತನ್ನ ಪ್ರದರ್ಶನೊಗು ಮ್ಯಾನ್ ಆಫ್ ದ ಮ್ಯಾಚ್ ಪ್ರಶಸ್ತಿನ್ ಲಾ ಗೆಂದಿಯೆರ್.

ಅರೆನ ನಾಯಕತ್ವೊಡು, ಪೊಂಜುವುಲೆನ ತಂಡ 2012 ಟಿ20 ಬೊಕ್ಕ 2013 ಪೊಂಜುವುಲೆನ ಒಡಿಐ ವಿಶ್ವಕಪ್ ಗ್ ಅರ್ಹತೆ ಪಡೆಯೊಂಡು. ಸುರುತ ಸರ್ತಿ, ತಂಡ ದಕ್ಷಿಣ ಆಫ್ರಿಕಾನ್ ಸೋತುದು, ಅಕ್ಲೆನ ವಿಶ್ವ ಶ್ರೇಣಿ 8ನೇ ಸ್ಥಾನೊಡ್ದ್ 6ನೇ ಸ್ಥಾನೊಗು ಏರ್ಂಡ್.

ಪಾಕಿಸ್ತಾನದ ಪೊಂಜುವುಲೆನ ತಂಡ 2013ಡ್ ಯುರೋಪಿಯನ್ ಪ್ರವಾಸೊಡು ಅಕ್ಲೆನ ಎಡ್ಡೆ ಪ್ರದರ್ಶನೊನು ತೋಜಾಂಡ್. ಈ ತಂಡ ಏತ್ ಸ್ವರೂಪೊಡುಲಾ ಸುರುತ ಸರ್ತಿ ಇಂಗ್ಲೆಂಡ್ ನ್ ಸೋತುದು ಟಿ20 ಸರಣಿನ್ ಸಮ ಮಲ್ತ್ಂಡ್. ತಂಡ ಸತತ 11 ಪಂದ್ಯೊಲೆನ್ ಗೆಂದಿನವು. ಈ ಪ್ರವಾಸೊದ ನಂತರ, ಪಾಕಿಸ್ತಾನ ಪೊಂಜುವುಲೆನ ತಂಡೊಗು ಐಸಿಸಿ ಟಾಪ್ 20 ಪೊಂಜುವುಲೆನ ಶ್ರೇಣಿಡ್ 6 ಸದಸ್ಯೆರ್ ಉಲ್ಲೆರ್.

ಕ್ರಿಕೆಟ್ - ೨೦೧೪ ಏಷ್ಯಾದ ಕ್ರೀಡಾಕೂಟೊಡು ಪೊಂಜುವುಲು, ಮಿರ್ ಮಳೆತ ಪರಿಣಾಮ ಬೀರುನ ಫೈನಲ್ ಡ್ ಬಾಂಗ್ಲಾದೇಶದ ವಿರುದ್ಧ ಸತತ ರಡ್ಡನೆ ಚಿನ್ನದ ಪದಕೊನು ಗೆಂದಿನ ತಂಡೊನು ಮುನ್ನಡೆ ಮಲ್ತೆರ್.

ಅಕ್ಟೋಬರ್ ೨೦೧೮ಡ್, ವೆಸ್ಟ್ ಇಂಡೀಸ್ ಡ್ ನಡತಿನ ೨೦೧೮ ಐಸಿಸಿ ಪೊಂಜುವುಲೆನ ವಿಶ್ವ ಇಪ್ಪಂಟಿ೨೦ ಪಂದ್ಯಾವಳಿಗ್ ಪಾಕಿಸ್ತಾನದ ತಂಡೊಗು ಸೇರ್ದೆರ್.

## ಪ್ರಶಸ್ತಿ ಬೊಕ್ಕ ಗೌರವೊಲು

ಮಾರ್ಚ್ ೨೩, ೨೦೧೨ಡ್, ಮಿರ್ ಕ್ರಿಕೆಟ್ ಗ್ ಸೇವೆ ಮಲ್ತಿನ ಕಾರಣೊಗು ತಮ್ಘಾ-ಎ-ಇಮ್ತಿಯಾಜ್ ಪ್ರಶಸ್ತಿನ್ ಪಡೆಯಿನ ಸುರುತ ಪಾಕಿಸ್ತಾನಿ ಪೊಂಜುವು ಕ್ರಿಕೆಟಿಗೆ ಆಯೆರ್.

೨೦೧೩ಡ್, ಮಿರ್ "ಪಿಸಿಬಿ ಪೊಂಜುವುಲೆನ ಕ್ರಿಕೆಟಿಗೆರ್ ಆಫ್ ದ ಇಯರ್ ೨೦೧೨" ಪ್ರಶಸ್ತಿನ್ ಪಡೆಯೆರ್. 

2017ಡ್, ಏಷ್ಯಾ ಸೊಸೈಟಿಡ್ದ್ ಮಿರ್ ನ್ "ಏಷ್ಯಾ 21 ಯಂಗ್ ಲೀಡರ್ಸ್" ಡ್ ಸೇರ್ಪಾಯೆರ್.

2018ಡ್, ಪಿಸಿಬಿ ಮಿರ್ ಗ್ 'ಅತ್ಯುತ್ತಮ ಒಡಿಐ ಆಟಗಾರ್ತಿ (ಪೊಂಜುವುಲೆನ)' ಪ್ರಶಸ್ತಿನ್ ಕೊರ್ತುಂಡು.

೨೦೨೫ಡ್, ಮಿರ್ ಅಂತರರಾಷ್ಟ್ರೀಯ ಕ್ರಿಕೆಟ್ ಕೌನ್ಸಿಲ್ ದ ಐಸಿಸಿ ಕ್ರಿಕೆಟ್ ಹಾಲ್ ಆಫ್ ಫೇಮ್ ಗ್ ಸೇರ್ದಿನ ಸುರುತ ಪಾಕಿಸ್ತಾನಿ ಪೊಂಜುವುಲೆನ ಕ್ರಿಕೆಟಿಗೆ ಆಯೆರ್.

### ಐಸಿಸಿ ಹಾಲ್ ಆಫ್ ಫೇಮ್
ಜೂನ್ ೨೦೨೫ಡ್, ಸನಾ ಮಿರ್ ಐಸಿಸಿ ಕ್ರಿಕೆಟ್ ಹಾಲ್ ಆಫ್ ಫೇಮ್ ಗ್ ಸೇರ್ದಿನ ಸುರುತ ಪಾಕಿಸ್ತಾನದ ಪೊಣ್ಣು ಆಯೆರ್. ಈ ಗೌರವೊನು ಅರೆನ ವೃತ್ತಿಜೀವನೊಡು ಬೊಕ್ಕ ಪಾಕಿಸ್ತಾನೊಡು ಪೊಂಜುವುಲೆನ ಕ್ರಿಕೆಟ್ ಗ್ ಒಂಜಿ ಮಹತ್ವದ ಮೈಲಿಗಲ್ಲ್ ಪಂಡ್ದ್ ತೂವೊಲಿ. ಅಂತರರಾಷ್ಟ್ರೀಯ ಕ್ರಿಕೆಟ್ ಮಂಡಳಿ (ಐಸಿಸಿ) ಮಿರ್ ನ್ ಒರಿ ಪಾತ್-ಬ್ರೇಕಿಂಗ್ ಆಲ್-ರೌಂಡರ್ ಆದ್ ಕೊಡುಗೆ ಕೊರ್ದು ರಾಷ್ಟ್ರೀಯ ಬೊಕ್ಕ ಅಂತರರಾಷ್ಟ್ರೀಯ ಮಟ್ಟೊಡು ಮಹಿಳಾ ಕ್ರಿಕೆಟ್ ದ ಅಭಿವೃದ್ಧಿಡ್ ಮಲ್ತಿನ ಪ್ರಭಾವೊಗು ಮಾನ್ಯತೆ ಕೊರ್ತುಂಡು.

ಈ ಪ್ರಶಂಸೆಗ್ ಪ್ರತಿಕ್ರಿಯೆ ಕೊರ್ದು, ಮಿರ್ ಸೋಶಿಯಲ್ ಮೀಡಿಯಾಡ್ ಒಂಜಿ ಮನಸ್ಸಿನ ಸಂದೇಶೊನು ಪಾಡ್ದೆರ್, "ಒಂಜಿ ಬ್ಯಾಟ್ ಅತ್ತಂದೆ ಚೆಂಡೆನ್ ದೆತೊನುನ ಪ್ರತಿಯೊಂಜಿ ಪೊಣ್ಣುಲೆಗ್ ಶ್ರದ್ಧಾಂಜಲಿ ಅರ್ಪಣೆ ಮಲ್ತೆರ್, ಅಕುಲು ದೆತೊನೊಡಾಪುಜಿ ಪಂಡ್ದ್ ಪನ್ಪಿನಗಲಾ." ಒಂಜಿ ಕಾಲೊಡು ಪಾಕಿಸ್ತಾನದ ಮಹಿಳಾ ತಂಡೊನು ತೂಯೆರೆ ಕನಸ್ ಕನತಿನ ಒರಿ ಜವನ್ಯೆಡ್ದ್ ಕ್ರೀಡೆದ ಅತ್ಯಂತ ಪ್ರತಿಷ್ಠಿತ ವ್ಯಕ್ತಿಲೆನ ನಡುಟು ನಿಲೆ ಆಯೆರೆ ತನ್ನ ಪ್ರಯಾಣೊನು ಆರ್ ನೆಂಪು ಮಲ್ತೆರ್. ಮಿರ್ ಐಸಿಸಿ ನ್ಯಾಯಾಧೀಶೆರೆಗ್ ಧನ್ಯವಾದೊಲೆನ್ ಪನ್ಪೆರ್ ಬೊಕ್ಕ ಅರೆನ ಕ್ರಿಕೆಟಿಂಗ್ ಪ್ರಯಾಣೊನು ವ್ಯಾಖ್ಯಾನಿಸಾಯಿನ ಅದೇ ನಿಶ್ಚಯೊಡು ಈ ಗೌರವೊನು ಕರೆತೊಂದು ಪೋಯೆರೆ ಪ್ರತಿಜ್ಞೆ ಮಲ್ತೆರ್.

ಅರೆನ ಸೇರ್ಪಡೆನ್ ಒಂಜಿ ಮಹತ್ವದ ಕ್ಷಣ ಪಂಡ್ದ್ ತೂವೊಲಿ, ಉಂದು ಅರೆನ ವೈಯಕ್ತಿಕ ಸಾಧನೆಲೆನ್ ಮಾತ್ರ ಅತ್ತ್ ಪಾಕಿಸ್ತಾನ ಡ್ ಪೊಂಜುವುಲೆನ ಕ್ರಿಕೆಟ್ ದ ಬೆಳೆಯೊಂದುಪ್ಪುನ ಸ್ಥಾನಮಾನೊನುಲಾ ಸಂಕೇತಿಸವುಂಡು.

## ಬಾಹ್ಯ ಕೊಂಡಿಲು
* 
* 

## ಉಲ್ಲೇಕೊಲು